JUMAL KÕNELEB
Tere jälle!
Kas su elus on stressi ja pingeid?
Tänapäeval on paljud inimesed
päris suure pinge all ja on peaaegu kogu aeg stressis.
Stressiga seonduvad ja lisanduvad läänemaailmas ka haigused.
Mis aitaks, kui tundub, et kõik on kaela kukkumas?
Ühendriikides on uuritud inimeste heaolu ning leitud,
et kolmandik ameeriklastest
on pidevalt kergemas või tugevamas stressis.
Uuringu andmeil ütlevad pooled,
et stressi hulk on viimasel ajal nende eludes kõvasti kasvanud.
Üheks sümptomiks on väsimus ja üle 15% kogeb seda pidevalt.
40% on peavaludes ja pea 40% seedeprobleemidega.
Selliseid stressi sümptome esineb ka Euroopa Liidu aladel.
Läänes vähemalt on nii.
Ei tea, kuidas on Aasias ja mujal.
Stressi sümptomid lisanduvad kogu aeg.
Küsimus on, mida siis teha?
Kas Jumala Sõnast on abi?
Kas Issandal on sellelegi lahendus?
Kui palvetasin täna saate eest, nägin palves vaimu silmadega,
et läänes on inimeste elude kohal justkui kate.
Paks prügikiht.
Meie elude kohal on nagu kiht, mis on täis nõudmisi.
Peaks olema see ja teine,
peaks olema uued riided, uus auto, uus sisustus, kaunim maja,
ma ise peaksin olema saledam, kaunim ja ilusam,
mul peaks olema hobid, peaksin sööma sušit,
mu abielu peaks olema eriline.
Kas mu mees ja lapsed ikka täidavad kõik tingimused?
Paljud meist ujuvad justkui nõudmiste voolus.
Asju, esemeid ja väljaminekuid on palju.
Rahmeldamist ja stressi on palju.
Nende nõudmiste keskel me otsime vastust küsimusele:
Kus võiks olla see rahu, milles mul on hea?
Püüan otsida, seda hankida,
ehitan oma elus kõiki neid väliseid asju.
Kus on aga rahu?
Kus mul on hea olla?
Kõige selle keskel on ikkagi tühi tunne.
Kus peitub õnn?
Millal on kõike piisavalt?
Ma ei tea sinu olukorrast, aga uuringute põhjal
on 50% Ameerika tööealisest rahvast on uneprobleemidega.
Stress on röövinud une.
Sama lugu on Euroopa Liidus.
Rääkisin uuringutest, mis on tehtud 2007. aastal.
Olukord on kindlasti muutunud palju hullemaks.
Ka selles uuringus öeldakse, et stressitase muudkui tõuseb.
Enamus ütleb siin, et stress
mõjutab enda tervist ja pereelu, muudab tuju, tekivad tihti tülid.
Mida me siis peaksime tegema?
Mis on valesti?
Kõik see, millest Joy äsja rääkis,
et see rõhuv sodikiht tuleb meie peale väljastpoolt.
Harva on asi selles, et meie tahame seda või teist.
Pigem me mõtleme, et meil peaks see olema,
et me oleksime õigel teel moe, autode, toiduvaliku,
moodsate hobide ja muu osas, mis tuleb väljapoolt meie peale.
Need on välised nõudmised, mis meil peaks olema
ja mida peaksime tegema, et oleksime "õnnelikud".
Kas see on siis tõesti õnn?
Need nõudmised ei lõppe ju kunagi.
Luuka evangeeliumis 10:38 ütleb Jeesus midagi sellest.
"Aga kui nad teed käisid, astus Jeesus sisse ühte külla.
Keegi naine, Marta nimi, võttis ta vastu.
Ja sel naisel oli õde, keda hüüti Maarjaks.
Maarja istus maha Issanda jalgade juurde ja kuulas tema kõnet.
Marta aga oli ametis mitmesuguste toimetustega.
Ja ta tuli Jeesuse juurde ning ütles: "Issand,
kas sa ei hooli sellest, et mu õde jättis mu üksinda toimetama?"
Martal oli palju tegemist ja palju stressitekitavat.
Ta pidi kõik täiuslikult korraldama Jeesuse ja külaliste jaoks.
Ta pidi tegema õiget toitu, kõik pidi olema korras.
Kui on nii palju külalisi, siis ei saa ju kodu olla segamini.
Kõik peab olema korras.
Miks mu õde Maarja ei aita üldse ja mina pean kõike üksi tegema?
Kas pole tuttav naise loba?
Muretsemine.
No see pole päris loba ka. - Muretsemine asjade üle.
Loeme edasi.
"Ütle talle nüüd, et ta tuleks mulle appi!”
Aga Issand vastas talle: "Marta, Marta, sa muretsed
ja vaevad ennast paljude asjadega, aga tarvis on vaid üht."
Jeesus ütleb, et vaja on vähe, õigupoolest vaid ühte asja teha.
"Maarja on ju valinud hea osa, mida ei võeta temalt ära."
Kui Maarja istus seal Jeesuse jalge ees
ja veetis aega Issandaga, siis Jeesus ütles,
et see on see, mis on meile kõigile vajalik.
Liigutav, et Jeesuse sõnul on vajalikke asju tegelikult vähe.
Me ju kõik teame, et õnn ei ole lõpuks ikka uues autos.
Piisab, kui pääseme liikuma.
Seda me ju õieti vajame.
Uus automudel on ju vaid mõni nädal eelmisest uuem.
Peagi see juba vananeb.
Teame, et õnn ei sõltu sellest.
Jeesus jätkabki ja ütleb, et vaja on vähe, õieti üht ainust.
Jeesus peab muidugi ennast silmas.
Tema on see tee, tõde ja elu.
Tema on rahu allikas.
See liigutab minu südant väga,
sest hiljuti ma märkasin, et hommikul ruttasin tööle nii,
et ei jõudnud isegi korralikult palvetada.
Ma ei jõudnud veeta Maarja kombel aega Jeesuse jalge ees.
Päev oli ka selline ühest kohast teise jooksmine.
Üritasin asju korraldada, aga kõik tundus kaela kukkuvat.
Püüdsin kuidagi järje peale saada.
Kui viimaks peatusin ja mõtlesin,
miks see päev oli selline, et jooksen peaga vastu seina
ja püüan tagantjärgi asju korraldada.
Issand ütles selle peale: "Sa ei palvetanud!"
Mõistsin taas, kui tähtis on palveks aega võtta.
Palvetades käin ma selle päeva justkui ette läbi.
See on eelnev ennetustöö.
See pole muidugi mingi töö,
aga kui panna Jeesus esikohale, siis tuleb asjadesse kord ja rahu.
Olemas on vaid üks koht, kus meie sisemus saab õieti puhata.
Vaid ühes kohas saab süda olla täiesti kodus.
Minu südame kodu ja puhkepaik on Kristuses.
See ei ole kõigis nõudmistes, asjades ja esemetes.
Kristuses on tõeline rahu ja puhkepaik.
Apostlite tegude 10:36 on kirjas:
"See on sõna, mille ta on läkitanud Iisraeli lastele,
kuulutades evangeeliumi rahust Jeesuse Kristuse kaudu."
Meid on saadetud kuulutama evangeeliumi,
rõõmusõnumit rahust Jeesuses Kristuses.
Teine imeline kirjakoht on Johannese evangeeliumis 14:27.
Jeesus ütleb: "Rahu ma jätan teile, oma rahu ma annan teile.
Mina ei anna teile nõnda, nagu maailm annab.
Teie süda ärgu ehmugu ega mingu araks!"
Jeesus annab meile oma rahu.
Ta ei anna nii nagu maailm.
Maailm ei anna meile armu ega rahu.
Vahel võid mõelda,
et pääseks ometi lõunamaale, kui vaid saaksin puhkust!
Puhkamine on muidugi tore.
Tõeline puhkepaik, nagu Joy äsja ütles,
koht, kus mu hing ja olemus puhkab tõeliselt
sügavaima sisemuseni välja, on Jeesuse ligiolu.
Puhkusel on tore päikest võtta,
aga see on palju toredam, kui saad olla seal koos Jeesusega.
Tema on tõeline rahu.
1. Timoteose 1:14: "Aga meie Issanda arm
on olnud minu vastu üliväga suur koos usu ja armastusega,
mis meile on antud Kristuses Jeesuses."
Jeesuses Kristuses leiame usku, armastust ja ülirikkalikult armu.
Halleluuja!
2. Timoteose 1:1: "Paulus, Kristuse Jeesuse apostel Jumala tahtmisel
selle elu tõotust mööda, mis on Kristuses Jeesuses.."
Elu, milles me end hästi tunneme, leidub Jeesuses Kristuses.
Peetruse teine kiri 1:3:
"Tema jumalik vägi on meile kinkinud kõik,
mis on vajalik eluks ja vagaduseks, tema tundmise kaudu.."
Tema tundmise kaudu saame me kõik,
mida vajame eluks ning jumalakartuseks.
"..kes meid on kutsunud omaenese kirkuse ja väärikusega.."
Siin öeldakse otse, et ka täiuslikkus leidub Kristuses.
Halleluuja!
Praegusel ajal on palju nõudmisi, erinevaid asju, mis dikteerivad,
mida me peaks omama ja millised peaks inimestena olema.
Tahan sind hoiatada, et kui on selline surve taga,
siis tasub mõtelda, kust kogu see sundus tuleb.
Elu, mida Jeesus meid elama kutsub, on sisemine elu, mis algab rahus.
Sellest Maarja osast.
Seetõttu ei öelnud Jeesus Maarjale, et mine aita õel süüa teha.
Vastupidi, Ta ütles, et Maarja
on valinud selle hea osa ja seda ei võeta temalt ära.
Jeesus pakub meile igavest rahu.
See on iga päev olemas.
See on see allikas, milles me saame elada rahus.
Tean omast käest, kui kergelt see kaob,
kui unustad ega keskendu sellele ja veeda aega Issandaga koos.
Lähed lihtsalt vooluga kaasa.
Kogu see väline ei rahulda kunagi sisemust.
Hea on tegelikult teada,
et see väline ei küüni rahuldama meie sisemust.
Ühes laulus on sõnad: "Minu õnn on olla Isa lähedal.."
Selle sodikooriku all, kus oleme vaid mina ja Issand,
mitte keegi muu ega miski muu, seal on õnn.
Seal ongi õnne eluase.
Minu õnn on olla Issanda lähedal.
Me ei vaja palju asju, et olla õnnelikud.
Olime kord Prantsusmaal kloostris eraldatuses.
Ma ei tea, kas oled olnud, aga soovitan seda,
kui su elu keeb üle, ja tundub, et ei tea,
mis on õieti elus oluline, siis tasub valida Maarja osa,
eraldada aeg, panna muu maha ja keskenduda Jeesusele.
Mõnikord on see väga vajalik.
Kasvõi nädalaks või nädalavahetuseks.
Ka Soomes on selliseid kohti ja see on suurepärane kogemus.
See võib olla ka väljakutse ja pisut hirmutavgi kogemus,
kui oled harjunud tegutsema ja askeldama.
Vaikus võib ahistada.
Olime nädala Prantsusmaal eraldatuses Taize kloostris.
Meie juhendaja tõstis esimesel päeval lauale pudeli,
milles oli sogane pruun soovesi.
Ta ütles, et kui nädal algab
ja te tulete siia, olete nagu see laukavee pudel.
See on sodi täis ja sogane.
Laseme sel siin lihtsalt nädal aega seista.
Vaatame, mis on sellega juhtunud.
Nädala pärast nägimegi,
et mustus ja sodi oli settinud ning vesi oli täiesti puhas.
See juhtus meiega sel nädalal, kui olime vaikuses.
Kõik üleliigne kadus.
Sealsetel jumalateenistustel ülistati Jumalat ja oldi Tema ligiolus.
Loeti Sõna.
Ei mingeid pikki jutlusi, vaid sai keskenduda Issandale.
Esimest korda kuulsin Jumala häält.
Mõistsin seal omast kogemusest, et Jumalat saab tunda.
Ta tahab olla minu lähedal.
Pidin kõik üleliigse minema heitma:
askeldamise ja sooritamise, et Jumal pääseks mulle lähedale,
et mu kõrvad oleks avatud kuulama, mitte ainult rääkima.
See oli imeline kogemus.
Sellest alates sai minu elus
oaasihetk Issandaga allikaks, millest kõik muu saab alguse.
Praegusel ajal on suurim elu segav tegur sõnapaar üleliia.
Meil on liiga palju hobisid, palju väljaminekuid, töid,
liiga palju võlgu, muresid ning mitmeid nõudmisi.
Lihtne elu on imeline elu.
Elu, mis on täis rahu.
Elu, milles jõuab hoolitseda põhivajaduste eest,
kus on aega enese jaoks, on aega Jumalaga suhtlemiseks.
Aega on hoolitseda abielu eest,
olla vahetevahel kahekesi, on aega olla lastega koos,
jõuab koristada ning korraldada rahaasju.
Sellised elu põhilised asjad.
Kui need on korras, siis on ehk ka veidi aega puhata.
Selline elu on imeline.
Lihtsuses peitub see võlu.
Tahan sind julgustada mõtlema oma elu ja tegemiste osas,
kui palju sellest teed kellegi teise, mitte enese pärast.
Kui palju on sellist, mis sulle tegelikult ei meeldi,
aga sa teed seda, sest sa pead seda tegema.
Elus on muidugi selliseid asju ka.
Peame käima tööl, pesema pesu, ning hoolitsema laste eest.
Ma ei mõtelnud selliseid asju.
Peale nende asjade saaks veel millestki loobuda.
Mis tegelikult ei anna midagi ja tekitab välist survet.
Hea on jääda vaikselt palvesse
ja mõtelda Issanda ees, miks ma seda või teist teen?
Kui neid asju on liiga palju, siis kaob rõõm täielikult.
Rahuta pole ka indu teha meelepäraseid tegevusi.
Tean, et tänapäeva töömaailma nõudlikkust.
Selle tööstressi vastu ei saa kuigi palju teha.
Just siis tasub võtta aega hingamiseks Issandas.
See on esmatähtis, et üldse jaksata tööl käia.
Esimene kiri Timoteosele 6:6:
"Ent jumalakartus on suur tuluallikas,
kui inimesele piisab sellest, mis tal on."
Jesaja 32:17: "Ja õigluse vili on rahu,
õigluse tulemuseks püsiv rahulik elu ning julgeolek."
Psalm 122:7:
"Rahu olgu su müüride vahel, hea käekäik su kuninglikes kodades!"
Olgu õnn sinu lossides!
Malakia 2:5: "Minu leping temaga oli elu ja rahu.."
Issand ütleb, et Tema lepingu ja liidu mõte on elu ja rahu.
Johannese evangeelium 16:33:
"Seda ma olen teile rääkinud, et teil oleks rahu minus.
Maailmas ahistatakse teid, aga olge julged:
mina olen maailma ära võitnud."
Halleluuja!
Loen veel kirja roomlastele 8:6: "Sest lihalik mõtteviis on surm.."
Lihalik mõtteviis tähendabki
kõiki neid asju ja askeldusi mida me kogu aeg sebime.
"Vaimu mõtteviis aga elu ja rahu.."
Lõpparvena võiks öelda.. - Mis sa sellega öelda tahad?
Ma ei tea ise ka.
Jeesus ütles, et me ei saa teenida Jumalat ja mammonat st. raha.
Sageli nende nõudmiste taga on see maailm,
kus kõik keerleb lõpuks ikka raha ümber.
Peame ette vaatama, et ei läheks sellega kaasa
ja vool ei viiks meid kaasa nii, et me ei taipagi, mis toimub.
Meie elu pole selles, vaid Jeesuses.
Kui ma ise leidsin, et rahuallikas on Kristus,
siis see on alati Temas, vaatamata olukordadele.
Jeesus on sama eile, täna ja igavesti.
Temas on alati rahu ja Temal pole kunagi stressi.
Isegi seal Marta juures polnud Tal midagi häda.
Tal oli aega Maarja jaoks.
Tal on alati aega meie jaoks.
Tal pole kiire, Tal pole stressi.
Pole muret ega vaeva.
Kui Jeesus on su jõuallikas, siis su elus on tõesti rahu.
Ta on allikas, mis ei kuiva ära.
Sellest lähtub sinu jõud.
Mõistan, et sulle võib tunduda,
et kõik asjad on nii üle pea, et upud nende alla.
Kui ma vaid saaksin tulla ja need ära võtta, aga ma ei saa.
Võin öelda: otsi esmalt Jeesust!
Usu, et Teda leides lahenevad ka kõik need muud asjad.
See on tõotus, mille Jumala Sõna annab.
Kui me otsime Teda esmalt, kõike muud antakse pealekauba.
Palvetame.
Tänu, Jeesus, et Sina oled tõeline Rahuvürst!
Tänu, Issand, et rahu, mis on Sinus, oled Sa meile jätnud!
See on meil kogu aeg.
Palvetan, et igaüks, kes tunneb oma elus stressi,
võiks nüüd tunda Sinu rahu.
Palume: tule Püha Vaim, puuduta igaüht nüüd oma rahuga!
Issand, too kogu selle stressi ja kiirustamise keskele
oma rahu ja oma ligiolu!
Tänu, et igaüks saab puhata Sinus.
Kadugu kõik üleliigne!
Tänu, Issand, et näitad igaühele, mis tema elus on üleliigne,
et me võiksime elada head elu sinus hingates.
Issand, aita nende asjades, mis on kellelegi üle jõu käivad!
Tänu, Issand, et oled vägev
aitama kõige raskemates asjades, mis kõige enam teevad muret.
Tänu, Issand, et oled suurem.
Me kuulutame lahendust ja rahu üle kõigi elualade!
Jeesuse nimel, aamen.
Elu on täis valikuid.
Nii häid kui halbu.
Hea valik on investeerida Jumala riiki.
Hea valik on vaadata TV7, sest see on hea telekanal.
Telekast tuleb igasugust,
aga TV7 on alati head saated, sest need põhinevad Jumala Sõnal.
Kui soovid täna toetada TV7 tööd, võid helistada numbril 900 1777
Kõne maksab Eestis 7 eurot.
Võid ka kasutada kontonumbreid, mida näed peagi ekraanil.
Ole õnnistatud, Jeesuse nimel ja olgu sul Kristuse rahu iga päev!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin